ᱨᱟᱡᱽ ᱵᱷᱚᱵᱚᱱ, ᱤᱴᱟᱱᱚᱜᱚᱨ

ᱨᱟᱡᱽ ᱵᱷᱚᱵᱚᱱ ᱫᱚ ᱚᱨᱩᱱᱟᱪᱚᱞ ᱯᱨᱚᱫᱮᱥ ᱨᱤᱱᱤᱡ ᱨᱟᱡᱽᱯᱟᱞ ᱟᱜ ᱥᱚᱨᱠᱟᱨᱤ ᱚᱲᱟᱜ ᱠᱟᱱᱟ ᱾ ᱱᱚᱣᱟ ᱫᱚ ᱚᱨᱩᱱᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱨᱟᱡᱽᱜᱟᱲ ᱤᱴᱟᱱᱚᱜᱚᱨ ᱨᱮ ᱢᱮᱱᱟᱜᱼᱟ ᱾ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱤᱱᱤᱡ ᱱᱤᱛᱚᱜᱤᱡ ᱨᱟᱡᱽᱯᱟᱞ ᱫᱚ ᱠᱟᱭᱣᱟᱞᱤᱭᱟ ᱛᱨᱤᱵᱤᱠᱨᱚᱢ ᱯᱟᱨᱱᱟᱭᱚᱠ ᱠᱟᱱᱟᱭ ᱾

ᱱᱟᱜᱟᱢ
ᱨᱟᱡᱽ ᱵᱷᱚᱵᱚᱱ ᱨᱮᱱᱟᱜ ᱯᱷᱟᱣᱩᱱᱰᱮᱥᱚᱱ ᱫᱚ ᱑᱗ ᱮᱯᱨᱤᱞ ᱑᱙᱗᱗ ᱨᱮ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱚᱨᱩᱱᱟᱪᱚᱞ ᱯᱨᱚᱫᱮᱥ ᱨᱤᱱᱤᱡ ᱩᱱ ᱚᱠᱛᱚ ᱨᱤᱱᱤᱡ ᱡᱚᱜᱚ ᱯᱟᱨᱥᱮᱛ ᱜᱚᱢᱠᱮ ᱥᱣᱟᱨᱜᱤ ᱠᱮ. ᱮ. ᱮ. ᱨᱟᱡᱟ ᱦᱚᱛᱮᱛᱮ ᱫᱚᱦᱚ ᱞᱮᱱᱟ ᱛᱟᱦᱮᱸᱫ ᱾

ᱵᱷᱚᱵᱚᱱ ᱵᱤᱵᱽᱨᱚᱱ
ᱱᱚᱣᱟ ᱫᱚ ᱢᱤᱫ ᱱᱟᱜᱟᱢᱤᱭᱟᱹ ᱢᱮᱢᱚᱨᱤᱭᱟᱞ ᱛᱟᱞᱟ ᱨᱮ ᱢᱤᱫ ᱵᱩᱨᱩ ᱨᱮ ᱢᱮᱱᱟᱜᱼᱟ ᱾ ᱡᱟᱦᱟᱸ ᱫᱚ "ᱤᱴᱟ-ᱠᱤᱞᱟ" (ᱥᱟᱢᱟᱝ ᱫᱩᱣᱟᱹᱨ) ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ ᱾ ᱠᱚᱢᱯᱞᱮᱠᱥ ᱨᱮᱱᱟᱜ ᱴᱚᱴᱷᱟ ᱫᱚ ᱒᱗ ᱮᱠᱚᱨ (᱑᱑᱐,᱐᱐᱐ ᱥᱠᱚᱭᱟᱨ ᱢᱤᱴᱚᱨ) ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱛᱟᱥᱟᱫ ᱴᱟᱺᱰᱤ ᱟᱨ ᱵᱟᱜᱟᱱ ᱥᱟᱶ ᱥᱟᱶᱛᱮ ᱠᱤᱪᱮᱱ ᱵᱟᱜᱟᱱ ᱟᱨ ᱵᱟᱦᱟ ᱫᱟᱨᱮ ᱦᱚᱸ ᱢᱮᱱᱟᱜᱼᱟ ᱾

ᱢᱩᱬ ᱵᱷᱚᱵᱚᱱ ᱨᱮ ᱡᱚᱢᱟᱜ ᱚᱲᱟᱜ ᱟᱨ ᱯᱟᱲᱦᱟᱣ ᱚᱲᱟᱜ ᱥᱟᱶᱛᱮ ᱜᱚᱵᱷᱚᱨᱱᱚᱨ ᱥᱩᱭᱤᱴ ᱢᱮᱱᱟᱜᱼᱟ ᱾ ᱯᱩᱭᱞᱩ ᱛᱷᱚᱠ ᱨᱮ ᱯᱮᱭᱟ ᱯᱮᱲᱟ ᱚᱲᱟᱜ ᱢᱮᱱᱟᱜᱼᱟ, ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ, "ᱛᱤᱨᱚᱯ", "ᱞᱳᱦᱤᱛ" ᱟᱨ "ᱥᱤᱭᱚᱝ" ᱟᱨ ᱞᱟᱛᱟᱨ ᱨᱮ ᱵᱟᱨᱭᱟ ᱯᱮᱲᱟ ᱚᱲᱟᱜ ᱢᱮᱱᱟᱜᱼᱟ, ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ, "ᱠᱟᱢᱮᱝ" ᱟᱨ "ᱥᱩᱵᱚᱱᱥᱤᱨᱤ" ᱾ ᱱᱚᱣᱟ ᱠᱚ ᱵᱮᱜᱚᱨ ᱦᱚᱸ ᱯᱮᱭᱟ ᱯᱮᱲᱟ ᱚᱲᱟᱜ "ᱛᱚᱣᱟᱝ", "ᱫᱤᱨᱚᱝ" ᱟᱨ "ᱪᱟᱝᱞᱟᱝ" ᱢᱮᱱᱟᱜᱼᱟ ᱾

ᱯᱚᱱᱚᱛ  ᱜᱚᱢᱠᱮ ᱭᱟᱜ ᱟᱜ ᱚᱯᱷᱤᱥ, ᱮ.ᱰᱤ.ᱥᱤ. ᱟᱨ ᱯᱤ.ᱮᱥ. ᱠᱚᱣᱟᱜ ᱠᱩᱴᱨᱤ ᱫᱚ ᱞᱟᱛᱟᱨ ᱨᱮ ᱢᱮᱱᱟᱜᱼᱟ ᱾ ᱜᱟᱱᱫᱷᱤ ᱦᱚᱞ, ᱚᱛ ᱨᱮ ᱥᱤᱫᱽᱫᱷᱚᱨᱛᱷ ᱦᱚᱞ ᱟᱨ ᱯᱩᱭᱞᱩ ᱛᱟᱞᱟ ᱨᱮ ᱜᱟᱭᱚᱛᱨᱤ ᱦᱚᱞ ᱧᱩᱛᱩᱢ ᱛᱮ ᱢᱤᱫ ᱯᱚᱛᱚᱵ ᱚᱲᱟᱜ ᱟᱨ ᱫᱩᱯᱩᱲᱩᱵ ᱦᱚᱞ ᱢᱮᱱᱟᱜᱼᱟ ᱾

ᱵᱟᱨᱭᱟ ᱫᱟᱠᱟ ᱚᱲᱟᱜ ᱢᱮᱱᱟᱜᱼᱟ ᱾ ᱮᱪ. ᱤ. ᱟᱜ ᱯᱨᱟᱭᱵᱷᱮᱴ ᱫᱟᱠᱟ ᱚᱲᱟᱜ ᱫᱚ ᱯᱩᱭᱞᱩ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱞᱟᱛᱟᱨ ᱨᱮ ᱢᱮᱱᱟᱜ ᱫᱟᱠᱟ ᱚᱲᱟᱜ ᱫᱚ ᱯᱮᱲᱟ ᱠᱚ ᱟᱨ ᱚᱠᱟ ᱚᱠᱟ ᱡᱷᱚᱜ ᱦᱩᱭᱩᱜ ᱯᱟᱨᱴᱤ ᱠᱚ ᱞᱟᱹᱜᱤᱫ ᱠᱟᱱᱟ ᱾

ᱨᱟᱡᱽ ᱵᱷᱚᱵᱚᱱ ᱨᱮ ᱢᱤᱫ ᱵᱤᱞᱤᱭᱟᱨᱰ ᱠᱩᱴᱨᱤ, ᱢᱤᱫ ᱛᱟᱥᱟᱫ ᱴᱟᱺᱰᱤ ᱴᱮᱱᱤᱥ ᱠᱳᱨᱴ, ᱢᱤᱫ ᱵᱮᱰᱢᱤᱱᱴᱚᱱ ᱠᱳᱨᱴ ᱢᱮᱱᱟᱜᱼᱟ ᱾ ᱱᱚᱸᱰᱮ ᱫᱚ ᱢᱤᱫ ᱙-ᱦᱳᱞ ᱜᱳᱞᱯ ᱠᱳᱨᱥ ᱦᱚᱸ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱠᱤᱪᱷᱩ ᱱᱟᱣᱟ ᱫᱷᱟᱹᱨᱤᱡ ᱛᱮᱭᱟᱨ ᱫᱟᱲᱮᱭᱟᱜᱼᱟ ᱾ ᱨᱟᱡᱽ ᱵᱷᱚᱵᱚᱱ ᱥᱟᱶ ᱡᱚᱲᱟᱣ ᱟᱠᱟᱱ ᱢᱤᱫ ᱦᱮᱞᱤᱯᱮᱰ ᱦᱚᱸ ᱢᱮᱱᱟᱜᱼᱟ ᱾

ᱱᱚᱣᱟ ᱚᱲᱟᱜ ᱨᱮ ᱢᱩᱬ ᱵᱟᱨ ᱛᱟᱞᱟ ᱚᱲᱟᱜ, ᱥᱩᱛᱨᱮᱛ ᱚᱲᱟᱜ ᱟᱨ ᱫᱚᱨᱵᱟᱨ ᱦᱚᱞ ᱢᱮᱱᱟᱜᱼᱟ ᱾ ᱵᱷᱤ.ᱟᱭᱤ.ᱯᱤ. ᱜᱮᱥᱴ ᱦᱟᱣᱩᱥ ᱫᱚ ᱯᱚᱱᱚᱛ ᱫᱤᱥᱩᱣᱟᱹ ᱠᱟᱹᱢᱤ ᱵᱤᱵᱷᱟᱜᱽ ᱦᱚᱛᱮᱛᱮ ᱛᱮᱭᱟᱨ ᱟᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱭᱟᱜ ᱣᱮᱵᱽᱥᱟᱭᱤᱴ

ᱛᱷᱚᱠ:ᱥᱤᱧᱚᱛ ᱨᱮ ᱯᱚᱱᱚᱛ ᱜᱚᱢᱠᱮ ᱠᱚᱣᱟᱜ ᱚᱲᱟᱜ ᱠᱚ
ᱛᱷᱚᱠ:ᱚᱨᱩᱱᱟᱪᱚᱞ ᱯᱨᱚᱫᱮᱥ ᱥᱚᱨᱠᱟᱨ
ᱛᱷᱚᱠ:ᱤᱴᱟᱱᱚᱜᱚᱨ